b'\n_START_ARTICLE_\nKroma\n_START_PARAGRAPH_\nKroma (Chroma) je bila starija k\xc4\x87er burgundskog kralja Kilperika II. Burgundskog. Imala je sestru Klotildu i bra\xc4\x87u._NEWLINE_Kad se njen otac sukobio s njenim stricem Gundobadom, u sukobu je pro\xc5\xa1ao lo\xc5\xa1e. Gundobad mu je 486. zauzeo njegove zemlje i uklonio ga s vlasti te naposljetku ga ubio 493. godine, a njegovu suprugu, Krominu mati, udavio._NEWLINE_Kroma i sestra su se uspjele spasiti. Kroma se zaredila i postala redovnicom. Klotilda je izbjegla u frana\xc4\x8dke zemlje. Ondje se udala za njihova kralja Klodviga I., gdje je spremila uzvrat stricu Gundobadu, poti\xc4\x8du\xc4\x87i supruga i sinove na rat protiv njega.'